מראה שחורה

מראה שחורה (באנגלית: Black Mirror) היא סדרת אנתולוגיה טלוויזיונית בריטית מסוגת מדע בדיוני ודיסטופיה שנוצרה על ידי צ'ארלי ברוקר. הסדרה עוסקת בהשלכות אפשריות של אורח החיים המודרני והטכנולוגי על עתיד האנושות וערכיה. ברוקר ציין כי "לכל פרק יש ליהוק, תפאורה ואפילו מציאות שונים. אבל כולם עוסקים בדרך שבה אנחנו חיים בהווה ובדרך בה אנו עלולים לחיות בזמן הקרוב אם לא נשים לב". הסדרה הופקה על ידי Zeppotron עבור Endemol. בכל עונה יש בין 3 ל-6 פרקים. הסדרה עלתה לשידור לראשונה בשנת 2011, ושודרה עד שנת 2014, בערוץ 4 הבריטי. לאחר שבדצמבר 2014 נטפליקס הוסיפה את הסדרה לצפייה דרך הקטלוג שלה, בספטמבר 2015 רכשה נטפליקס את הסדרה כולה והחלה לשדר אותה בלעדית בשירות שלה החל מעונתה השלישית שעלתה לשידור באוקטובר 2016. ב-5 ביוני 2019, עלתה לשידור עונתה החמישית. במאי 2022 נודע כי עונה שישית מצויה בהליכי פיתוח בנטפליקס. ביוני 2023 עלתה לשידור ב"נטפליקס" עונה שישית. ב-28 בדצמבר 2018, הועלה לנטפליקס סרט באורך מלא הראשון של הסדרה אשר נקרא "מראה שחורה: בנדרסנאץ'" ועוסק במתכנת צעיר אשר מעבד ספר פנטזיה למשחק וידאו. הסדרה זכתה שלוש פעמים בפרס אמי לבידור בפריים טיים ב-2017, 2018 ו-2019 על הפרקים "סאן ג'וניפרו", "החללית קאליסטר" ועל הסרט בנדרסנאץ בהתאמה. צ'ארלי ברוקר הסביר את שם הסדרה בראיון לעיתון "הגרדיאן": "אם טכנולוגיה היא סם, וזה באמת מרגיש כמו סם, אז מהן בדיוק תוצאות הלוואי? סדרת הדרמה "מראה שחורה" מתקיימת באזור שבין הנאה לאי נוחות. "המראה השחורה" של הכותרת היא זו שתמצא בכל קיר, בכל שולחן, בכל כף יד: המסך הקר והמבריק של הטלוויזיה, הצג או הסמארטפון". ערך מורחב – מראה שחורה: בנדרסנאץ' הסרט באורך מלא הראשון של מראה שחורה שוחרר בנטפליקס ב-28 בדצמבר 2018, לאחר שהוכרז רשמית ביום הקודם. הסרט, שמתרחש בשנת 1984, עוקב אחר סטפן (פיון וייטהד), מתכנת צעיר שמתחיל לפקפק במציאות כשהוא מעבד ספר פנטזיה למשחק וידאו, ועד מהרה הוא מתחיל לעמוד בפני אתגר מסובך. בנדרסנאץ' הוא סרט אינטראקטיבי, המבקש מדי פעם מהצופה לבחור באחת משתי אפשרויות על המסך שמשפיעות על אופן ההתרחשות בסרט. ישנם מספר מסלולים אפשריים בהם ניתן לחוות את הסרט, וחמישה סופים שונים. בסרט משחקים ויל פולטר, קרייג פרקינסון, אליס לאו ואסים צ'אודרי. בספטמבר 2024, העונה השביעית של הסדרה חשפה את צוות השחקנים במהלך אירוע ה-Geeked Week של נטפליקס. השחקנים החדשים שיצטרפו לעונה כוללים את: אקוופינה, פיטר קפלדי, אמה קורין, פטסי פראן, פול ג'יאמטי, לואיס גריבן, אוסי איחילה, ראשידה ג'ונס, סיינה קלי, רוזי מקיואן, כריס או'דאוד, איסה ריי, פול ג'י ריימונד, טרייסי אליס רוס והארייט וולטר. חלק מהשחקנים מהעונה הרביעית ישובו לפרק המשך ל-"USS Callister", ביניהם: כריסטין מיליאוטי, בילי מגנוסן, ג'ימי סימפסון, מילנקה ברוקס, ואוסי איחילה. העונה השביעית תכלול שישה פרקים ותשודר בנטפליקס במהלך שנת 2025 דד סט אימה אמריקאית מדיה וקבצים בנושא מראה שחורה בוויקישיתוף אתר האינטרנט הרשמי של מראה שחורה מראה שחורה, ברשת החברתית פייסבוק מראה שחורה, ברשת החברתית אקס (טוויטר) מראה שחורה, ברשת החברתית אינסטגרם "מראה שחורה", במסד הנתונים הקולנועיים IMDb (באנגלית) "מראה שחורה", באתר נטפליקס "מראה שחורה", באתר Rotten Tomatoes (באנגלית) "מראה שחורה", באתר Metacritic (באנגלית) "מראה שחורה", במסד הנתונים הקולנועיים KinoPoisk (ברוסית) מריאנה בננסון‏, "מראה שחורה": הסדרה שתפוצץ לכם את המוח? לא בטוח, באתר וואלה, 28 במרץ 2012 ליטל אבזון, ‏טרגדיה שחורה, באתר ‏מאקו‏, 12 באפריל 2012 אור בר שלום, עכבר העיר אונליין, מראה שחורה: ביקורת חברתית מופתית ומטרידה, באתר הארץ, 13 באפריל 2012 אילן קפרוב‏, מציאות נושכת: בעונתה השלישית "מראה שחורה" הפסיקה להפחיד והחלה לתעד, באתר וואלה, 23 באוקטובר 2016 רועי פודים, "מראה שחורה": סיוט שחוזר על עצמו, באתר ynet, 5 בינואר 2018 סם וולסטון, הגרדיאן, יוצר "מראה שחורה" מתעצבן כשלוקחים את הסדרה שלו יותר מדי ברצינות, באתר הארץ, 4 ביוני 2019 שירית גל, יוצרי "מראה שחורה": "איך השגנו את מיילי סיירוס? סחטנו אותה", באתר ynet, 4 ביוני 2019 Manori Ravindran (May 16, 2022). ‘Black Mirror’ Returns: New Series In the Works at Netflix (EXCLUSIVE). Variety. Retrieved May 16, 2022 “מראה שחורה” חושפת את סיפורי עונה 6 בטריילר חדש צ'ארלי ברוקר, Charlie Brooker: the dark side of our gadget addiction, גרדיאן, ‏1 בדצמבר 2011 (באנגלית) Michaela Zee, ‘Black Mirror’ Season 7 Casts Emma Corrin, Paul Giamatti, Issa Rae, Awkwafina and More, Variety, ‏2024-09-19 (באנגלית אמריקאית) Patrick Hipes, ‘Avatar: The Way Of Water’, ‘Oppenheimer’, ‘Star Trek’ Series Lead Nominations For Genre-Focused Saturn Awards, Deadline, ‏2023-12-06 (באנגלית אמריקאית) Taylor Swift, 'Barbie' and 'Grey's Anatomy' Score at 2024 People's Choice Awards: See the Full List of Winners, Peoplemag (באנגלית) BAFTA Television 2024: The Winners and Nominations, www.bafta.org, ‏2024-03-15 (באנגלית) Eve Batey,Chris Murphy, Creative Arts Emmys 2024: See the Winners Here, Vanity Fair, ‏2024-09-08 (באנגלית אמריקאית) Jordan Moreau, Emmy Awards 2024 Winners List: ‘Shogun’ Dominates With 18 Wins, and ‘The Bear’ Cooks Up 11, Variety, ‏2024-09-16 (באנגלית אמריקאית)